**โครงการสนับสนุนงบประมาณการจัดทำรายวิชาและชุดวิชาออนไลน์ มหาวิทยาลัยเกษตรศาสตร์ รุ่นที่ 2**

**ประจำปีงบประมาณ พ.ศ. 2565**

**- - - - - - - - - - - - - - - - - - - -**

**1. หลักการและเหตุผล**

 ด้วยมหาวิทยาลัยเกษตรศาสตร์มีนโยบายสนับสนุนงบประมาณการพัฒนารายวิชาและชุดวิชา รวมทั้งเรียนการสอนออนไลน์ มหาวิทยาลัยเกษตรศาสตร์ให้มีการปรับเปลี่ยนรูปแบบการเรียนการสอนมากยิ่งขึ้น โดยมีวัตถุประสงค์ให้คณะ วิทยาลัย และวิทยาเขตได้มีการปรับปรุงและสร้างรายวิชาและชุดวิชาที่มีนิสิตลงทะเบียนเรียนเป็นจำนวนมากในรายวิชาพื้นฐานและวิชาบริการกลางของมหาวิทยาลัยเกษตรศาสตร์ เพื่อช่วยให้นิสิตสามารถติดตามและศึกษาเนื้อหาที่เรียนได้อย่างมีประสิทธิภาพมากยิ่งขึ้น

 ในการนี้ มหาวิทยาลัยฯ จึงเห็นสมควรให้มีการพิจารณาสนับสนุนงบประมาณพัฒนารายวิชาและชุดวิชาเพื่อส่งเสริมให้การพัฒนาระบบการเรียนการสอนและการสอบออนไลน์ของมหาวิทยาลัยเกษตรศาสตร์ ครั้งที่ 2 ดำเนินไปด้วยความเรียบร้อยและมีประสิทธิภาพ จึงได้จัดโครงการเพื่อให้คณะ วิทยาลัยและวิทยาเขตเสนอโครงการพัฒนารายวิชาและชุดวิชาออนไลน์ของมหาวิทยาลัยเกษตรศาสตร์และเพื่อเป็นการปรับปรุงพัฒนารูปแบบการเรียนการสอน และการสอบสำหรับนิสิตมหาวิทยาลัยเกษตรศาสตร์ต่อไป

**2.วัตถุประสงค์**

 เพื่อสร้างและพัฒนาระบบการเรียนการสอนออนไลน์ของมหาวิทยาลัยเกษตรศาสตร์ทุกคณะ วิทยาลัย และวิทยาเขต

**3.** **กลุ่มเป้าหมาย**

 ทุกคณะ วิทยาลัย และวิทยาเขตของมหาวิทยาลัยเกษตรศาสตร์ โดยโครงการนำร่องดำเนินการในรายวิชาที่นิสิตลงทะเบียนเป็นจำนวนมาก เช่น รายวิชาพื้นฐาน วิชาบริการกลาง จำนวน 20 วิชา/ชุดวิชา ในวงเงินไม่เกินวิชา/ชุดวิชาละ 70,000 บาท

**4. หน่วยงานที่รับผิดชอบ**

 คณะกรรมการพิจารณาโครงการขอรับการสนับสนุนงบประมาณการเรียนการสอนออนไลน์

มหาวิทยาลัยเกษตรศาสตร์

**5. ระยะเวลาดำเนินงาน**

 ปีงบประมาณ พ.ศ. 2565

**6. งบประมาณ**

 งบประมาณจากเงินรายได้มหาวิทยาลัยเกษตรศาสตร์ในการสร้างรายวิชา/ชุดวิชาที่มีการจัดการเรียนการสอนออนไลน์ จำนวน 20 วิชา/ชุดวิชา ในวงเงินไม่เกินวิชา/ชุดวิชาละ 70,000 บาท

เป็นเงินทั้งสิ้นจำนวน 1,400,000 บาท (หนึ่งล้านสี่แสนบาทถ้วน)

**7. วิธีดำเนินงาน**

 7.1 คณะ วิทยาลัย และวิทยาเขตเสนอโครงการ

 7.2 คณะกรรมการพิจารณาโครงการขอรับการสนับสนุนงบประมาณการเรียนการสอนออนไลน์

มหาวิทยาลัยเกษตรศาสตร์ และจัดสรรเงินให้ไปดำเนินการ

 7.3 คณะ วิทยาลัย และวิทยาเขตที่เสนอโครงการนำไปดำเนินการและรายงานผลภายใน 4-6 เดือน

 7.4 คณะกรรมการฯ ประเมินผลและรายงานมหาวิทยาลัยฯ ทราบ

 7.5 เมื่อข้อเสนอผ่านการพิจารณาให้ผู้เสนอผลงานทุกคนได้รับการปฐมนิเทศการสร้างสรรค์คลิปวิดีโอก่อนสร้างผลงานจริง

**8. ตัวชี้วัดความสำเร็จของโครงการ**

 8.1 มหาวิทยาลัยเกษตรศาสตร์มีการพัฒนารายวิชาและชุดวิชาออนไลน์ไม่น้อยกว่า 20 วิชา/ชุดวิชา 8.2 มหาวิทยาลัยเกษตรศาสตร์มีการพัฒนาระบบการเรียนการสอนออนไลน์อย่างเป็นรูปธรรม

**9. ประโยชน์ที่คาดว่าจะได้รับ**

 มหาวิทยาลัยเกษตรศาสตร์มีการพัฒนารายวิชา/ชุดวิชาในหลักสูตรต่าง ๆ เพื่อสนับสนุนการเรียนการสอนออนไลน์อย่างมีประสิทธิภาพ